Kuueteistkümnes komisjoni direktiiv 93/47/EMÜ,

22. juuni 1993,

millega kohandatakse tehnika arengule liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ II, III, V, VI ja VII lisa

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ, [1] viimati muudetud direktiiviga 92/86/EMÜ, [2] eriti selle artikli 8 lõiget 2,

ning arvestades, et:

kättesaadava teabe alusel võib ühelt poolt teatavaid ultraviolettfiltreid lõplikult lubada, kuid teiselt poolt tuleb teatavad ajutiselt lubatud ained, säilitusained ja ultraviolettfiltrid lõplikult keelata või lubada neid veel kindlaksmääratud ajavahemikul kasutada;

rahva tervise kaitseks tuleb keelata 4-amino-2-nitrofenooli kasutamine;

kõige uuemate teadus- ja tehnikauuringute tulemuste põhjal võib strontsiumperoksiidi ja fenoolftaleiini kasutamist lubada teatavate piirangute kohaselt ja tingimusel, et märgistusse lisatakse kohustuslik hoiatus tervise kaitseks;

kõige uuemate teadus- ja tehnikauuringute tulemuste põhjal võib teatavate piirangute ja tingimuste kohaselt 3-imidasool-4-üülakrüülhapet ja selle etüülestrit kosmeetikatoodetes ultraviolettfiltrina kasutada 30. juulini 1994;

käesolevas direktiivis ettenähtud meetmed on kooskõlas kosmeetikatoodete sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/768/EMÜ muudetakse järgmiselt.

1. II lisas lisatakse järgmine number:

"412. 4-amino-2-nitrofenool";

2. III lisa 1. osas:

a) veeru f punktis b lisatakse viitenumbrite 8, 9 ja 10 juurde lause "Kanda sobivaid kindaid";

b) veerus f lisatakse viitenumbri 12 juurde lause "a) Kanda sobivaid kindaid";

3. III lisa 2. osas lisatakse järgmised viitenumbrid:

"a | b | c | d | e | f | g |

1 | Strontsiumperoksiid | Mahaloputatavad juuksehooldusvalmistised, kutsealaseks kasutamiseks | 4,5 %, arvutatud strontsiumina kasutusvalmis valmistises | Kõik tooted peavad vastama vesinikperoksiidi vabanemise nõuetele | Ainult kutsealaseks kasutamiseksVältida silma sattumistViivitamatult silmi loputada, kui toode on nendega kokku puutunud | 30.6.1994" |

"a | b | c | d | e | f | g |

3 | Fenoolftaleiin* [3,3-bis(4-hüdroksüfenüül)ftaliid] | Hambapasta | 0,04 % | | | 30.6.1994" |

4. V lisas lisatakse viitenumbri 5 juurde pärast sõnu "III lisa (1. osa)" järgmised sõnad: "strontsiumperoksiid III lisa 2. osas ettenähtud tingimuste kohaselt, viitenumber 1,…";

5. VI lisa 2. osas asendatakse kuupäev "30. juuni 1993" viitenumbrite 2, 15, 16, 21, 26, 27, 28, 29, 30 all kuupäevaga "30. juuni 1994";

6. VII lisa 1. osas:

a) lisatakse järgmine viitenumber:

"a | b | c | d | e |

8 | 1-(4-tert-butüülfenüül)-3-(4-metoksüfenüül)propaan-1,3-dioon | 5 %" | | |

b) viitenumber 5 jäetakse välja;

7. VII lisa 2. osas:

a) lisatakse järgmine number:

"a | b | c | d | e | f |

33 | 3-imidasool-4-üülakrüülhape ja selle etüülester | 2 % (väljendatud happena) | | | 30.6.1994" |

b) viitenumber 31 jäetakse välja;

c) viitenumbrite 2, 5, 6, 12, 13, 17, 24, 25, 26, 28, 29, 32 all asendatakse kuupäev "30. juuni 1993" kuupäevaga "30. juuni 1994".

Artikkel 2

1. Olenemata artiklis 1 nimetatud kuupäevadest võtavad liikmesriigid kõik vajalikud meetmed, millega tagatakse, et artiklis 1 nimetatud ainete puhul ei vii ühenduses registrisse kantud tootjad ega importijad alates 1. juulist 1994 turule tooteid, mis ei vasta käesoleva direktiivi nõuetele.

2. Liikmesriigid võtavad vajalikud meetmed, millega tagatakse, et lõikes 1 nimetatud tooteid, mis sisaldavad artiklis 1 nimetatud aineid, ei müüda ega tarnita muul viisil lõpptarbijale pärast 30. juunit 1995, kui need ei vasta käesoleva direktiivi nõuetele.

Artikkel 3

1. Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 30. juunil 1994. Liikmesriigid teatavad neist viivitamata komisjonile.

2. Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.

3. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.

Artikkel 4

Käesolev direktiiv on adresseeritud liikmesriikidele.

Brüssel, 22. juuni 1993

Komisjoni nimel

komisjoni liige

Christiane scrivener

[1] EÜT L 262, 27.9.1976, lk 169.

[2] EÜT L 325, 11.11.1992, lk 18.

--------------------------------------------------